Ajuntament i comerciants impulsen la campanya 'Enamorats del comerç de Gandia'
06 febrer 2025

## Ajuntament i comerciants impulsen la campanya 'Enamorats del comerç de Gandia'06 febrer 2025Última actualització: 06 febrer 2025

![](../gestion/img/20209c4ab360b1594647938f704432dd02258ac1f787541bb4de309c4ef956a3.jpg)  
  

El comerç local de Gandia és un dels principals motors econòmics de la ciutat. Amb més de 1.000 establiments que ofereixen una àmplia varietat de productes i serveis, el comerç de proximitat juga un paper clau en la vida dels barris, generant ocupació i dinamisme.

Amb l'objectiu de fomentar i posar en valor el comerç de la ciutat, l'Ajuntament de Gandia, en col·laboració amb les associacions de comerciants, llança la campanya "Enamorats del Comerç de Gandia", amb motiu del Dia dels Enamorats.

A través d'aquesta iniciativa, es dona resposta a per què és fàcil enamorar-se del comerç de Gandia atès que són molt els beneficis de comprar en els comerços locals, entre ells:

• Proximitat i tracte personalitzat

• Atenció amable i professional

• Varietat de productes i serveis

• Generació d'ocupació local

• Aparcaments gratuïts per a major comoditat

  

**Activitats especials per la campanya**

En el marc de "**Enamorats del Comerç de Gandia**", el pròxim 8 de febrer es duran a terme diverses activitats organitzades per l'Associació de Comerciants del Centre Històric:

*   Tren de l'amor i tallers infantils: Per cada compra en comerços adherits, els clients rebran tiquets per a gaudir del "Tren de l'Amor" i participar en tallers infantils en diferents punts de la ciutat.
    
*   Sorteig en xarxes socials: Se sortejarà un sopar o dinar en l'Hotel Bayren entre els qui participen en la campanya digital.
    
*   Escapada rural: L'Associació del _Comerç_ Units de Gandia organitzarà un sorteig especial en el qual el guanyador podrà gaudir d'una escapada rural amb sopar inclòs.
    

Amb aquesta campanya, des del govern municipal es reforça el compromís amb el comerç local, promovent el seu desenvolupament i animant a la ciutadania a valorar la importància de les botigues i negocis que donen vida a la ciutat.